
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 03.11.2026, ora 08.00 – 04.11.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 04.11.2026, ora 07.00
RÂURI

Institutul Național de Hidrologie şi Gospodărire a Apelor (I.N.H.G.A.) a emis în data de 03.11.2026, la ora 11:30, Actualizarea de Avertizare Hidrologică nr. 100– COD GALBEN si PORTOCALIU, valabilă în intervalul 03.11.2026 ora 12:00 – 04.11.2026 ora 18:00, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE APĂRARE, in Bazinele hidrografice afectate: Desnăţui, Olt, Călmăţui, Vedea, Argeş, Prahova şi râurile din Dobrogea.

Această AVERTIZARE Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel: 

- Argeş, Călaraşi, Constanţa, Dâmboviţa, Dolj, Giurgiu, Ialomiţa, Ilfov, Mehedinti, Olt, Prahova, Teleorman, Tulcea si Vâlcea (14 prefecturi) - COD GALBEN.

- Constanţa (1 prefectura) - COD PORTOCALIU.
Debitele au fost în creștere, ca urmare a precipitațiilor căzute în interval și a propagării, pe râurile din bazinele hidrografice: Vedea, Argeș, Ialomița, Buzău, Rm. Sărat, Putna, Trotuș, bazinul mijlociu și inferior al Jiului, bazinul superior și inferior al Oltului și pe cele din Dobrogea și doar prin propagare pe cursurile inferioare ale Someșului și Mureșului.

Pe râurile din bazinul superior al Jiului și bazinul mijlociu al Oltului, debitele au fost în scădere, iar pe celelalte râuri din țară au fost relativ staționare.

Debitele se situează în general sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Someșul Mic, Ialomița, Suceava, Moldova, bazinul inferior al Oltului, cursul mijlociu al Someșului, bazinul superior al Argeșului, cursul mijlociu al Buzăului și mai mici (sub 30%) pe râurile din bazinele hidrografice: Vișeu, Iza, Tur, Lăpuș, Crasna, Barcău, Crișuri, Bârzava, Moravița, Nera și Jijia.

Se situează peste COTA DE ATENȚIE râul Urlui la stația hidrometrică Furculești (150+12)-jud.TR. 

Este în vigoare AVERTIZAREA HIDROLOGICĂ Nr. 100 din 03.11.2026.

Debitele vor fi în creștere, ca urmare a precipitațiilor în curs, a celor prognozate și a propagării, pe râurile din bazinele hidrografice: Vedea, Argeș, Ialomița, bazinele mijlocii și inferioare ale Jiului, Buzăului, Rm. Sărat, Putnei, Trotușului, bazinul inferior al Oltului, precum și pe cele din Dobrogea.

Pe celelalte râuri, debitele vor fi relativ staționare, exceptând bazinele superioare ale Jiului, Buzăului, Rm. Sărat, Putnei, Trotușului și bazinul superior și mijlociu al Oltului, unde vor fi în scădere. 

Sunt posibile creșteri de niveluri și debite, pe unele râuri din zonele de deal și de munte, mai ales pe cele din jumătatea de sud a țării, ca urmare a precipitațiilor prognozate și a propagării.

Se va situa peste COTA DE ATENȚIE râul Urlui la stația hidrometrică Furculești (150+20)-jud.TR. 

Se menține în vigoare AVERTIZAREA HIDROLOGICĂ Nr. 100 din 03.11.2026, până la ora 18:00.

DUNĂRE
Debitul la intrarea în țară (secțiunea Baziaș) în intervalul 03 – 04.11.2026 a fost în creștere, având valoarea de 1700 m3/s, sub media multianuală a lunii noiembrie (4700 m3/s) și octombrie (3900 m3/s).

În aval de Porţile de Fier debitele au fost în creștere.

Debitul la intrarea în țară (secțiunea Baziaș) va fi în creștere (1750 m3/s).

În aval de Porțile de Fier debitele vor fi în creștere.

2. Situația meteorologică în intervalul 03.11.2026, ora 09.00 – 04.11.2026, ora 06.00

ÎN ŢARĂ:

ANM a emis o AVERTIZARE METEO, nr. 180 – MESAJ 1, vizând: 
- AVERTIZARE METEO, COD GALBEN, interval 03 noiembrie, ora 10:00 – 04 noiembrie, ora 10:00, vizând ploi însemnate cantitativ în județele Dolj, Olt, Teleorman, Giurgiu, Calarasi, Ialomita, Constanta, Ilfov si mun. Bucuresti, și se vor acumula izolat 35 l/mp, pt. 9 jud.: CL, CT, DJ, GR, IF, IL, OT, TR si mun. Buc.  

**AVERTIZARE METEO, COD PORTOCALIU, interval 03 noiembrie, ora 10:00 – 03 noiembrie, ora 20:00, vizând precipitații importante cantitativ, în jud. Constanta,  și se vor acumula izolat 50 l/mp; pt. 1 jud.: CT; 

*ATENTIONARE METEO, COD GALBEN, interval 03 noiembrie, ora 10:00 – 04 noiembrie, ora 10:00, vizând intensificări ale vântului în Dobrogea si cea mai mare parte a Munteniei, cu rafale temporare de peste 50-70 km/h; pt. 10 jud.: BR, BZ, CL, CT, GR, IL, IF, PH, TL si Mun. Bucuresti;    

Această Avertizare și Atenționare Meteo, au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Către PREFECTURILE JUDEŢELOR: MESAJ 1 

- Călărași, Constanța, Dolj, Giurgiu, Ialomița, Ilfov, Olt, Teleorman si Municipiul Bucureşti - (10 Prefecturi) -  Cod Galben

- Constanța (1 Prefectura) – Cod Portocaliu

Către Prefecturile Judeţelor: Mesaj 2

- Brăila, Buzău, Călărași, Constanța, Giurgiu, Ialomița, Ilfov, Prahova,  Tulcea si Municipiul Bucureşti - (10 prefecturi) -  COD GALBEN.

Valorile termice diurne au fost apropiate de mediile climatologice ale datei în nord-vestul țării, iar în restul teritoriului s-au menținut mai mici decât acestea și au caracterizat o vreme rece. Cerul a fost mai mult noros și temporar a plouat în Oltenia, Muntenia și Dobrogea unde prin acumulare cantitățile de apă au fost în general de 5...10 l/mp, dar pe alocuri și de 15...25 l/mp. Ploi slabe (sub 3 l/mp) s-au semnalat pe arii relativ extinse în Moldova și sudul Banatului și izolat în Transilvania și Maramureș. La munte, la altitudini în general de peste 1700 m, trecător, precipitațiile au fost sub formă de lapoviță și ninsoare. Vântul a suflat slab și moderat, cu intensificări în Dobrogea și cea mai mare parte a Munteniei, precum și în zona Carpaților de Curbură cu viteze la rafală în general de 50...65 km/h. Este strat de zăpadă la altitudini mari la munte și măsura la ora 20, în platformele stațiilor meteorologice - până la 41 cm la Vf. Omu. Temperaturile maxime s-au încadrat între 6 grade la Suceava, Rădăuți și Târgu Neamț și 15 grade la Satu Mare, iar la ora 06 temeratura aerului avea valori cuprinse între 1 grad la Sighetu Marmației și 11 grade la Constanța-dig și Mangalia.

Observație: de ieri dimineață de la ora 6 a fost emisă 1 atenționare cod galben pentru intensificări ale vântului de către CNPM București pentru Muntenia.

LA BUCUREŞTI

Vremea a fost în continuare închisă și vântoasă. Mai ales spre seară și noaptea temporar a plouat, astfel încât prin acumulare cantitățile de apă au fost de 10...14 l/mp. Vântul a avut intensificări temporare în mare parte din interval cu viteze la rafală de 45...55 km/h. La toate stațiile meteorologice, temperatura maximă a fost de 9 grade, iar la ora 06 se înregistrau 7 grade la Filaret și 8 grade la Afumați și Băneasa.
3. Prognoza meteorologică în intervalul 04.11.2026, ora 09.00 – 05.11.2026, ora 09.00

ÎN ŢARĂ

Vremea se va menține rece pentru această dată în regiunile sudice și local în cele estice și centrale, iar în restul zonelor valorile termice se vor situa în continuare în jurul celor normale. Cerul va avea înnorări și temporar va ploua (cantități de apă în general de 2...8 l/mp) în Oltenia, local în Muntenia, pe arii restrânse în sudul Banatului și Moldova și cu totul izolat în rest. În Carpații Orientali și Meridionali, la altitudini mari, trecător, vor fi precipitații predominant sub formă de ninsoare. Vântul va sufla slab și moderat, temporar cu intensificări pe parcursul zilei în estul și sud-estul țării, precum și în zona Carpaților de Curbură și în estul Carpaților Meridionali, cu viteze la rafală în general de 45...50 km/h. Temperaturile maxime vor fi cuprinse între 6 și 14 grade, iar cele minime, mai scăzute față de nopțile precedente, se vor încadra între -4 grade în estul Transilvaniei și 7 grade, izolat în Oltenia, sudul Banatului și pe litoral. Pe alocuri dimineața și noaptea va fi ceață.

LA BUCUREŞTI

Cerul va fi noros și trecător va ploua slab (cantități de apă de 2...3 l/mp). Vântul va sufla slab și moderat.

Temperatura maximă se va situa în jurul valorii de 11 grade, iar cea minimă va fi de 4...5 grade.

II. CALITATEA APEI


1.1. Pe fluviul Dunărea

Nu au fost evenimente deosebite. 

1.2. Pe râurile interioare

ABA Someș-Tisa revine cu informații suplimentare, referitoare la poluarea accidentală a apelor de suprafață, cu produse petroliere sub forma de irizații, observată pe râul Lechința, în comuna Lechința, jud. Bistrița Năsăud, din data de, 03.11.2026, orele 11:30.

S-a identificat sursa depunerilor de produse petroliere, de pe malul drept, pe o lungime de aproximativ 100m, acestea provenind de la stația de tratare necorespunzătoare, a unei benzinarii din zona, prin care apele menajere neepurate se scurgeau în cursul de apă din apropiere.  S-a luat măsura de blindare a conductei de evacuare. S-a aplicat absorbant peste irizațiile petroliere.
A.B.A. Mureş revine cu informații suplimentare, despre evenimentul de la Salina Praid:

- Determinarea conductivitatii in situ, orara 24/24, se monitorizeaza prin senzori calitativi in 5 sectiuni: Praid / r. Corund, Sarateni / r. T-va Mica, Mihalt / r. T-va Mare, Radna si Naldac / r. Mures.

- Conform adresei ABA Mures nr. 1935/29.01.2026, incepand cu data de 01.02.2026, monitorizarea calitativa prin analize de laborator continua astfel: cu o frecventa de 1 / saptamana in 4 sectiuni: r. Corund (amonte confluenta cu r. T-va Mica), r. T-va Mica (aval loc. Praid), r. T-va Mica (priza de apa Fantanele), r. T-va Mica (priza de apa Tarnaveni), iar pentru celelalte sectiuni determinarile se for face conform manualul de operare.

Pentru perioada 15.10 - 22.10.2026, s-a inregistrat: Crestere față de valoarea anterioară, la indicatorul conductivitate, in secțiunile de monitoring a calității apei: pe r. Corund, amonte confluenta cu r. T-va Mică și pe r. Târnava Mică, aval loc. Praid, la priza de apa de la Fantanele și Tarnaveni.

A.B.A. Buzău-Ialomiţa informează că: S.G.A. Prahova monitorizează permanent calitatea apei amonte si aval de zona afectata de Salina Slanic, pe 
cursurile de apa Slanic, Varbilau si Teleajen.

1.3. Pe Marea Neagră 

Nu au fost evenimente deosebite. 
III. CALITATEA MEDIULUI

1. În domeniul aerului

ANMAP, Agenția Națională pentru Mediu și Arii Protejate informează că din rezultatele analizelor efectuate în data de 02.11.2026 în cadrul Rețelei Naționale de Monitorizare nu s-au constatat depășiri ale pragurilor de alertă  pentru: SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) nu a fost depășită la stațiile de monitoring a calității aerului. 

A fost depășită valoarea limită orară, pentru NO2 (dioxid de azot), de 200 micrograme/mc, la staţia de monitoring a calității aerului, cu indicativul AG-1, mun. Pitești, jud. Argeș, clasa VI, cod culoare violet, extrem de prost, de 222.63µg/m³.

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

2. În domeniul solului și vegetației 

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.

Nuclearelectrica informează în data de, 24.08.2026, că, în funcţie de evoluţia prognozelor pentru perioada următoare, vor fi luate deciziile operaţionale privind reconectarea la Sistemul Energetic Naţional a celor două reactoare de la CNE Cernavodă, iar acestea vor fi comunicate transparent şi responsabil. 

În prezent, ambele reactoare ale centralei CNE Cernavodă sunt în stare sigură oprită, cu menţinerea acestora în parametri de siguranţă, fără niciun risc operaţional sau de securitate nucleară asociat”.    

Comitetul interministerial Bala a aprobat raportul final privind soluțiile de asigurare a alimentării cu apă pentru răcirea reactoarelor nucleare, actuale și viitoare, ale centralei de la Cernavodă, potrivit unui comunicat.

Recomandările formează un set de măsuri la care contribuie mai multe instituții cu atribuții pe Dunăre și sunt structurate pe termen scurt, mediu și lung.

Pe termen scurt, recomandările privesc mobilizarea, la nevoie, a unui aport suplimentar de apă la priza de răcire a centralei și continuarea dragajului pe Dunărea Veche, pentru creșterea debitului pe acest braț și pentru îmbunătățirea condițiilor de navigație.

Au fost prezentați, de asemenea, indicatorii tehnico-economici actualizați ai proiectului Bala II, care urmează să fie avizați și aprobați potrivit legii. Comitetul recomandă ca proiectul și procedura de licitație să țină seama de debitele extrem de scăzute din acest an și să aibă obiective extinse: asigurarea apei necesare funcționării reactoarelor centralei, inclusiv în perspectiva celor patru unități, navigabilitatea pe Dunărea Veche, circulația piscicolă, redistribuirea debitelor în favoarea Dunării Vechi și soluții pentru stânca Pârjoaia.

Pe termen lung, Comitetul recomandă ca proiectarea unităților 3 și 4 să țină seama de situația din 2026, precum și analiza unor soluții suplimentare pentru asigurarea apei în canalul de alimentare al centralei.   

4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Probleme la construcțiile hidrotehnice

ABA Dobrogea-Litoral informează, urmare ploilor însemnate cantitativ, din data de 27.10.2027, cumulate până la această dată, începând din luna octombrie, pe sectorul amonte al cursului de apă Topolog, care descarcă în acumularea permanentă Hazarlâc ( acumulare ce nu se afla in administrarea ABA Dobrogea Litoral și în care se descarcă trei cursuri de apa: Topolog, Bentu și Dovrigelu), au condus la creșterea nivelului apei în această acumulare, cota înregistrată în data de 03.11.2026 fiind de 8.84 m MN75, cu 14 cm peste Faza I a barajului Hazarlâc (Barajul Hazarlâc se află în administrarea S.G.A. Constanța).

Barajul Hazarlâc lucrează în parametrii proiectați. Nu există pericol asupra stabilității barajului. 

Se va monitoriza evoluția nivelului apei în acumularea Hazarlâc precum și  comportarea barajului, de către personalul de supraveghere din cadrul S.H. Dunăre- Cernavoda.

6. Alimentări cu apă
Pe râurile interioare:

A.B.A. Arges-Vedea, informează că:  

A.B.A. Argeș-Vedea, informează în data de, 03.11.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.

A.B.A. Argeș-Vedea, informează că, având în vedere că aportul de bazin natural al cursurilor de râu aval baraj Vidraru este insuficient pentru asigurarea volumelor de apă necesare AQUATERM AG 98 SA și APĂ CANAL 2000 SA, pentru alimentarea cu apă a populației din municipiile Curtea de Argeș și Pitești, începând cu data de 12.08.2026 ora 14.00, la barajul Vidraru este deschisă 8% vana plană aferentă GF1, debitul deversat fiind de 6,0 mc/s. 

Începând cu data de 12.08.2026 – ora 10.00 la barajul Vidraru a fost dispusă manevra de închidere a captării râului Vâlsan spre acumularea Vidraru și lăsarea debitului cursului de râu pe albia sa veche, în vederea suplimentării aportului de debit în acumularea Budeasa.

Începând cu data de 20.10.2026 – ora 13.30 la barajul Vidraru a fost dispusă manevra de închidere a captărilor Cernat și Doamnei spre acumularea Vidraru și lăsarea debitelor cursurilor de râu pe albiile vechi, în vederea suplimentării aportului de debit în acumularea Golești.
Având în vedere deficitul semnificativ de precipitații înregistrat în ultimele 2-3 luni de zile ce a condus la înregistrarea unor debite minime pe cursurile de râu și scăderea continuă a rezervei de apă din acumularea Golești, ținând cont că prin funcționarea la minim a CHE Golești (2.5 MW) debitul evacuat este de aproximativ 19 mc/s, mult superior necesarului APA NOVA de 12 mc/s, în conformitate cu prevederile Legii apelor 107 / 1996 cu modificările și completările ulterioare în care se menționează că alimentarea cu apă a populației are prioritate în fața oricăror folosințe, începând cu data de 23 octombrie 2026 ora 18.00 s-a dispus oprirea CHE Golești, debitul necesar pentru funcționarea stațiilor de tratare Roșu și Crivina - din administrarea APA NOVA București (12 mc/s) urmând a fi asigurat prin deschiderea parțială (15 cm) a unei vane segment de la barajul Golești.

Începând cu data de 04.09.2026, ora 08:00, CHE Văcărești – r. Dâmbovița a fost oprită, fiind deschisă vana plană priză capitală. În data de 24.10.2026 – ora 10.00, aceasta este deschisă 45 cm pentru evacuarea unui debit de 4,5 mc/s.

A.B.A. Jiu

Pentru aducțiunea Priza Buta, Ac. Valea de Pești, sunt în desfășurare lucrări conexe. Conducta Buta- Baraj, funționează în probe tehnologice, începând cu data de 05.01.2025, până la finalizarea lucrărilor.

În perioada 05.10.2026-30.10.2026, conform adresei nr.927321/01.10.2026, transmisă de Sucursala Hidroelectrica S.A. Porţile de Fier-Uzina Hidroelectrică Tg-Jiu şi înregistrată la S.G.A. Gorj cu nr.7840/01.10.2026, CHE Motru este retrasă din exploatare datorită lucrărilor programate de mentenanţă la nodul de presiune CHE Motru, fiind prevăzută în această perioadă golirea aducţiunii Cerna-Motru.

A.B.A. Buzău-Ialomiţa


Ca urmare a cererii de a mări debitul evacuat prin derivatia canal Dunăre-Dorobanțu, din acumularea Iezer, s-a constatat diminuarea debitelor evacuate datorita celor doua praguri existente intre acumulare si turnul de manevra al evacuarii. Primul prag este un gratar-batardou al bazinului de refulare cu o diferenta de nivel de 0,8 m, iar al doilea prag este un batardou de pamint dezafectat. In acest context sunt necesare lucrari de dezafectare a batardoului de pamint pentru asigurarea debitelor necesare.

B.H. Buzau

Începând cu data de 22.09.2026 se trece la aplicarea treptei III de restrictii pentru sectorul 1 râu Buzău - vărsare – ph Banița.

A.B.A. Buzău-Ialomița, revine cu informatii suplimentare, in data de, 04.11.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

A.B.A. Prut-Barlad

Judetul Botosani:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. ANIF Botosani – Sistem de irigatii Movileni -Havarna din acumularea Cal Alb.

    * treapta III - pentru S.C. PIRANIA SRL – Pepiniera Havarna din acumularea Cal Alb.

    Judetul Iași:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. ACVACOM SRL– Complex Piscicol Belcesti din acumularea Plopi 

    * treapta III - pentru S.C. MIHPES SRL – Complex Piscicol Sarca din acumularea Sarca 

    * treapta I   - pentru S.C. APAVITAL S.A. – sector Harlau - ac. Parcovaci 

   Judetul Vaslui:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. AQUAVAS S.A. VASLUI – Sucursala Vaslui din acumularea Solesti 

    * treapta I   - pentru ANIF VASLUI – Amenajare irigatii Manjesti din acumularea Manjesti 

ABA SOMES TISA

   La nivelul județului Maramureș, se menține și în această perioadă (23.10 – 29.10.2026) fenomenul de secetă, cu localități afectate: Șomcuta Mare (localitățile Buciumi, Vălenii Șomcutei), Coroieni cu localitățile aparținătoare, Călinești (localitățile Cornești, Văleni și Călinești), Vadu Izei (localitatea Valea Stejarului), Sighetu Marmației (localitatea Șugău), Comuna Cernești (localitatea Brebeni), Comuna Coaș (localitatea Întrerâuri), Comuna Vima Mică (localitatea Vima Mare), în UAT Călinești, localitatea Călinești și Văleni, precum și în UAT Tăuții Măgheruș, localitatea Nistru, cu alimentare din apă de suprafață se restricționează în continuare programul de funcționare și consumul de apă ca urmare a înștiințărilor primite de la Primăria Călinești respectiv Primăria Tăuții Măgheruș.

- La nivelul judetului Sălaj se mentine aplicarea Planului de restricții a apei în perioadele deficitare pentru Compania de Apă Someș SA – Sucursala Zalău, ca urmare a scăderii volumului de apă în acumularea Vârșolț.

-La nivelul județului Satu Mare datorită faptului ca la Stația Hidrometrică Negrești Oaș (râul Tur) și la Stația Hidrometrică Domănești (râul Crasna) se înregistrează în continuare debite mai mici decât debitul minim necesar se respectă cerințele din notificările anterioare trimise către Apaserv Satu – Mare, comunele Moftin și Cămin și către amenajările piscicole din Moftin și Negrești – Oaș, în vederea reducerii temporare a consumului de apă și creșterea gradului de atenție la modul de exploatare a stațiilor de epurare cu evacuare directă în emisari.

Pe Fluviul Dunărea:
A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galati.
- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

Folosințele care se alimentează cu apă din Dunăre - sectorul 4:  Braila - Galati sunt:

- irigații: FOUAI Vadeni, A.N.I.F. BRAILA - Amenajarea Terasa Brailei - km. 166 (UA Braila Nord).

- începând cu data de 13.07.2026 se trece la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restrictii pentru perioada de vara pe sectorul 6.1. Chiciu - Vadu Oii (PH Fetesti).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Braila - Amenajare Insula Mare a Brailei - SPR Salcia, SPR Titcov, SPR Maicanu, SPR Gemenele, SPR Filipoiu.

- se menține treapta III de restricții pentru sectorul 4 Braila - Galati instituita în data de 16.07.2026;

- se menține faza de atentionare/avertizare pentru sectorul 5.1 Vadu Oii – Braila instituita in data de 06.07.2026;

- se menține treapta III de restricții pentru sectorul 5.2 Braț Macin - P.H. Smardan instituita in data de 13.07.2026;

- se menține treapta III de restricții pentru sectorul 6.1 Chiciu-Vadu Oii (PH Calarasi), instituita in data de 20.07.2026;

- se menține treapta III de restrictii pentru sectorul 6 Chiciu - Vadu Oii (PH Fetesti) instituita în data de 14.07.2026.

· ABA Dobrogea-Litoral informează că, din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· în data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  

· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;

· În acest sens, este aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavoda a fost oprita controlat si deconectata de la Sistemul Energetic National in dimineata zilei de 28 iulie 2026, din cauza nivelului foarte scazut, fara precedent, al Dunarii, cauzat de seceta severa, in baza procedurilor centralei aplicabile in situatii de seceta severa, iar Unitatea 2 din 13.08.2026. Conform prevederilor din Anexa 16 - Planul de restricții, transmis de CNE Cernavoda către ABADL in luna martie 2026, ambele unitati sunt oprite la un nivel in Dunare in sectiunea Cernavoda ≤1.85 mMB respectiv-277 cm reper mira Cernavodă.

· În data de 15.09.2026 nivelul Dunării, respectiv debitul, au atins valorile corespunzătoare treptelor 1, 2 și 3 de restricții astfel, în  Secțiunea PH Tulcea km 108 s-a înregistrat un debit de 660 mc/s, respectiv un nivel de 23 cm;      


· Conform Planului de restricții, pe sectorul 1 Ceatal Izmail (subsectorul 1.3 Braț Sfântu Gheorghe) debitele caracteristice sunt:

· debitul necesar pentru Treapta 1  


        Q = 700,227 mc/s;

· debitul necesar pentru Treapta 2                                         Q = 700,0909 mc/s;

· debitul necesar pentru Treapta 3 
                                Q = 699,95453 mc/s;

· În acest sens, se instituie treapta 3 de restricții la folosințele care se alimentează cu apă din Dunăre – pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv: 

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani - A.P. Holbina; AG Moorkens Patrimonium SRL – A.P. Dranov - Ghiol.

7. Pagube produse de inundații:

CJSU Olt informeaza despre pagube produse ca urmare a fenomenelor hidro-meterologice periculoase, precipitații abundente; scurgeri de pe versanți si băltiri, din perioada 01.11.2026-03.11.2026, din localitatea Movileni, jud. Olt: 3 case cu 3 anexe gospodaresti inundate, 6 poduri, 3 podete, 9km Drum comunal, 15 km strazi.                                                                                                                                                                                             Masuri: S.H.I. Olt a monitorizat punctele critice pe cursurile de apă; La nivel de C.L.S.U. Movileni s-a intervenit cu 1 autoturism, 1 buldoexcavator și 1 motopompă.

CJSU Constanta, informeaza despre pagube produse ca urmare a fenomenelor hidro-meterologice periculoase, precipitații abundente; scurgeri de pe versanți, care au determinat ca circulația feroviară între stațiile Eforie Nord și Eforie Sud, să fie suspendată temporar în data de ieri dimineață, 03.11.2026, după surparea terasamentului căii ferate.   

Compania Națională de Căi Ferate „CFR” S.A. a dispus închiderea sectorului începând cu ora 07:00, din motive de siguranță. Măsura de închidere a circulației a fost luată pentru a permite evaluarea stării infrastructurii și stabilirea intervențiilor necesare pentru remedierea terasamentului afectat.   La momentul suspendării circulației, trenul Regio 8381, operat de CFR Călători, se afla pe sectorul feroviar vizat. Conform informațiilor transmise de administratorul infrastructurii feroviare, garnitura urma să fie retrasă în stația Eforie Nord. Pentru ca transportul de călători să poată continua, CFR S.A. a organizat transbordarea pasagerilor între stațiile CF Constanța și Mangalia. Circulația trenurilor va putea fi reluată numai după finalizarea intervențiilor și verificarea condițiilor de siguranță.   

CJSU Constanța, informează despre pagube produse ca urmare a fenomenelor hidro-meterologice periculoase, precipitații abundente; scurgeri de pe versanți, din perioada 02.11.2026-03.11.2026, in zona com. Valu lui Traian, 1,5 km DN, 2,7 km strazi. Construcțiile cu rol de aparare impotriva inundatiilor au functionat la parametrii normali.
DIRECȚIA COMUNICARE ȘI DIGITALIZARE
Bd. Libertăţii, nr.12, Sector 5, Bucureşti

 Tel.: +4 021 408 9605
 e-mail: comunicare@mmediu.ro 
 website: www.mmediu.ro 

Bd. Libertăţii, nr.12, Sector 5, Bucureşti

 Tel.: +4 021 408 9605
 e-mail: comunicare@mmediu.ro 
 website: www.mmediu.ro 


